CELEX: 32004R1165
Language: sk
Date: 2004-06-24 00:00:00
Title: Nariadenie Komisie (ES) č. 1165/2004 z 24. júna 2004, ktorým sa dopĺňa príloha k nariadeniu (ES) č. 2400/96 o registrácii určitých názvov v Registri chránených označení pôvodu a chránených zemepisných označení (Anchois de Collioure, Melon du Quercy a Salame d’oca di Mortara)

25.6.2004   
            
            
               SK
            
            
               Úradný vestník Európskej únie
            
            
               L 224/16
            
         
      NARIADENIE KOMISIE (ES) č. 1165/2004
   z 24. júna 2004,
   ktorým sa dopĺňa príloha k nariadeniu (ES) č. 2400/96 o registrácii určitých názvov v Registri chránených označení pôvodu a chránených zemepisných označení (Anchois de Collioure, Melon du Quercy a Salame d’oca di Mortara)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (EHS) č. 2081/92 zo 14. júla 1992 o ochrane zemepisných označení a označení pôvodu poľnohospodárskych výrobkov a potravín (1), najmä na jeho článok 6 ods. 3 a 4,
   keďže:
   
               (1)
            
            
               V súlade s článkom 5 nariadenia (EHS) č. 2081/92 Francúzsko odovzdalo Komisii dve žiadosti o registráciu názvov „Anchois de Collioure“ a „Melon du Quercy“ ako zemepisných označení a Taliansko odovzdalo Komisii jednu žiadosť o registráciu názvu „Salame d’oca di Mortara“ ako zemepisného označenia.
            
         
               (2)
            
            
               V súlade s článkom 6 ods. 1 uvedeného nariadenia sa zistilo, že žiadosti sú v súlade s týmto nariadením, a najmä to, že obsahujú všetky náležitosti stanovené v jeho článku 4.
            
         
               (3)
            
            
               Komisii neboli doručené nijaké námietky v zmysle článku 7 nariadenia (EHS) č. 2081/92 po uverejnení názvov uvedených v prílohe k tomuto nariadeniu v Úradnom vestníku Európskych spoločenstiev
                   (2).
            
         
               (4)
            
            
               V dôsledku toho sa tieto názvy môžu zapísať do Registra chránených označení pôvodu a chránených zemepisných označení a tak byť chránené v celom spoločenstve ako chránené zemepisné označenia.
            
         
               (5)
            
            
               Príloha k tomuto nariadeniu dopĺňa prílohu k nariadeniu Komisie (ES) č. 2400/96 (3),
            
         PRIJALA TOTO NARIADENIE:
   Článok 1
   Príloha k nariadeniu (ES) č. 2400/96 sa dopĺňa názvami uvedenými v prílohe k tomuto nariadeniu a tieto názvy sú zapísané v Registri chránených označení pôvodu a chránených zemepisných označení ako chránené zemepisné označenia (CHZO) v zmysle článku 6 ods. 3 nariadenia (EHS) č. 2081/92.
   Článok 2
   Toto nariadenie nadobúda účinnosť dvadsiaty deň nasledujúci po dni uverejnenia v Úradnom vestníku Európskej únie.
   
      Toto nariadenie je záväzné vo svojej celistvosti a je priamo uplatniteľné vo všetkých členských štátoch.
      V Bruseli 24. júna 2004
      
         
            Za Komisiu
         
         Franz FISCHLER
         
         
            člen Komisie
         
      
   
   
      (1)  Ú. v. ES L 208, 24.7.1992, s. 1. Nariadenie naposledy zmenené a doplnené nariadením (ES) č. 806/2003 (Ú. v. EÚ L 122, 16.5.2003, s. 1).
   
      (2)  Ú. v. EÚ C 206, 2.9.2003, s. 5 (Anchois de Collioure), Ú. v. EÚ C 212, 6.9.2003, s. 5 (Melon du Quercy), Ú. v. EÚ C 206, 2.9.2003, s. 8 (Salame d’oca di Mortara).
   
      (3)  Ú. v. ES L 327, 18.12.1996, s. 11. Nariadenie naposledy zmenené a doplnené nariadením (ES) č. 738/2004 (Ú. v. EÚ L 116, 22.4.2004, s. 5).
   
      PRÍLOHA
      VÝROBKY UVEDENÉ V PRÍLOHE I K ZMLUVE, URČENÉ NA ĽUDSKÚ SPOTREBU
      Ryby, mäkkýše, čerstvé kôrovce a z nich vyrobené produkty
      FRANCÚZSKO
      Anchois de Collioure (CHZO)
      Ovocie, zelenina a obilniny bez ďalšieho spracovania alebo spracované
      FRANCÚZSKO
      Melon du Quercy (CHZO)
      Mäsové výrobky (zohrievané, solené, údené atď.)
      TALIANSKO
      Salame d’oca di Mortara (CHZO)